| 

БУЛЕВАР ОСЛОБОЂЕЊА |
| --- |
|  |
| **Почетак** | Булевар Јаше Томића |
| **Крај** | Улица Народног фронта |
| **Дужина** | 2700 m |
| **Ширина** | 25 до 50 m |
| **Створена** | 1962–1964. |
| **Названа** | по ослобођењу Новог Сада (23. октобар 1944.) |
| **Стари називи** | Булевар 23. октобра |
|  |
|  |
| 
Булевар ослобођења ноћу



 |



Добродошли на Булевар - билборди на македонском и немачком језику на Булевару, постављени током музичког фестивала EXIT 2010.
Добродошли на Булевар - билборд на бугарском језику на Булевару, постављен током музичког фестивала EXIT 2010.
**Булевар ослобођења** (често само **Булевар**) је булевар у Новом Саду, који се простире од Железничке станице до Моста слободе. Новосађани такође користе појам „Булевар" да би означили не само ову улицу, већ и њену ширу околину, тако да овај назив означава и неформалну градску четврт у Новом Саду.

Положај Булевара
----------------

Булевар ослобођења се простире између Булевара Јаше Томића и Железничке станице на северу до Моста слободе на југу и дужине је око 3 километра. Значајније улице са којима се Булевар ослобођења укршта су: Булевар Јаше Томића, Булевар краља Петра I, Новосадског сајма, Павла Папа, Футошка, Јеврејска, Браће Рибникар, Максима Горког, Булевар цара Лазара и Народног фронта.

Као неформална градска четврт, Булевар обухвата делове следећих традиционалних градских четврти: Банатића, Сајмишта, Роткварије, Грбавице, Старог Града и Лимана, односно делове месних заједница „Омладински покрет", „Сава Ковачевић", „Народни хероји", „Житни трг", „Вера Павловић", „Прва војвођанска бригада", „Лиман 3" и „Бошко Буха".

Историја
--------

Булевар ослобођења је саграђен између 1962. и 1964. године, а на простору где се данас налази Булевар раније су се налазиле претежно старе куће (сам део града у ком се Булевар ослобођења налази почео је да се развија у 19. веку). До 1991. године Булевар ослобођења је носио име **Булевар 23. октобра**, у част 23. октобра 1944. године, дана ослобођења Новог Сада од окупације у Другом светском рату односно дана уласка у град јединица Новосадског одреда и Седме војвођанске ударне бригаде.

Карактеристике
--------------

Булевар ослобођења је данас најважнија саобраћајна и пословна улица у Новом Саду, а многи га сматрају и главном улицом у граду, као и неформалним градским центром. Иако се најважније политичке, јавне и културне установе Новог Сада налазе у традиционалном градском центру познатом као Стари Град, Булевар предњачи са пословним и забавним садржајима. На самом Булевару, као и у његовој широј околини, налазе се модерне пословне и стамбене зграде, а дуж Булевара су уређене и простране пешачке стазе, бициклистичке стазе и дрвореди.

Привреда и пословање
--------------------

Неки од важнијих привредно-пословних и јавних објеката (и субјеката) на Булевару су:

* Железничка станица (сама зграда је на адреси Булевар Јаше Томића)
* Међумесна аутобуска станица (сама зграда је на адреси Булевар Јаше Томића)
* Прекршајни суд у Новом Саду
* Виши прекршајни суд у Новом Саду
* Ванпарнични одсек Основног суда у Новом Саду
* Зграда Нафтне индустрије Србије - Газпром Нефт-а
* Зграда Електровојводине
* Зграда Дневника
* Зграда Агровојводине
* Тржни центар Меркатор
* Кинески тржни центар Еркер
* Александар Булевар центар
* Тржни центар Далтон
* Футошка пијаца
* Зграда Полицијске управе
* Национална служба за запошљавање
* Радио Сигнал

На Булевару се такође налазе и филијале многих банака, као и разни кафићи, ресторани и продавнице.

* Зграда НИС-а на Булевару ослобођењаЗграда НИС-а на Булевару ослобођења
* Зграда „Дневника" на Булевару ослобођењаЗграда „Дневника" на Булевару ослобођења
* Угао Булевара ослобођења и Булевара Јаше ТомићаУгао Булевара ослобођења и Булевара Јаше Томића
* Угао Булевара ослобођења и Булевара краља Петра IУгао Булевара ослобођења и Булевара краља Петра I
* Угао Булевара ослобођења и Булевара краља Петра IУгао Булевара ослобођења и Булевара краља Петра I

Образовање
----------

На Булевару се налази школа за основно образовање одраслих „Свети Сава".

Спорт и рекреација
------------------

Табла на раскрсници са улицама Новосадског сајма и Пап Павла
Булевар ослобођења
Булевар ослобођења
На јужном делу Булевара налази се стадион Карађорђе (игралиште фудбалског клуба Војводина), а ту су лоцирани и тениски терени. Нешто јужније, код Моста слободе, налази се Лимански парк, као и игралиште фудбалског клуба Кабел.

Саобраћај
---------

Булевар ослобођења има укупно шест саобраћајних трака, а на раскрсницама седам. На северном крају Булевара налазе се Железничка станица и Међуградска аутобуска станица. Самим Булеваром или улицама са којима се Булевар укршта пролази и већина аутобуских линија градског саобраћаја, што утиче на добру повезаност Булевара са осталим деловима града. 

Линије градског превоза које пролазе Булеваром ослобођења су:

* 7, 68, 71, 71А, 72, 73, 74, 76, 77, 78, 79, 80, 81, 82, 83, 84 (целом дужином)
* 4, 5, 5Н, 10, 10А, 10Б, 12, 14, 15, 15А, 52, 53, 54, 55, 56, 61, 62, 64, 69 (делом)

Види још
--------

* Градске четврти Новог Сада

Спољашње везе
-------------

* Делови Новог Сада
* Детаљна мапа Новог Сада и Булевара ослобођења
* Детаљна мапа Новог Сада и Булевара ослобођења Arhivirano 2009-12-31 na Wayback Machine-u

| * p
* r
* u
Градске четврти и приградска насеља Новог Сада |
| --- |
| Бачки део града(јужно од канала ДТД) | Авијатичарско насеље • Адамовићево насеље • Адице • Алмашки крај • Банатић • Булевар • Ветерничка рампа1 • Грбавица • Депресија • Детелинара • Југовићево • Кампус новосадског универзитета • Лиман • Ново Насеље (Бистрица) • Первазово насеље • Подбара • Рибарско острво • Роткварија (Житни трг) • Сајлово1 • Сајмиште • Салајка (Славија) • Сателит • Стари Град (Центар) • Телеп |
| Бачки део града(северно од канала ДТД) | Велики Рит • Видовданско насеље • Горње Ливаде • Клиса • Мали Београд • Мишин Салаш • Римски Шанчеви2 • Слана бара • Шангај |
| Сремски део града | Петроварадин3 (Алибеговац • Буковачки плато • Везирац • Карагача • Мишелук • Нови Мајур • Петроварадинска тврђава • Подграђе Петроварадина • Рибњак • Садови • Стари Мајур • Текије • Транџамент • Ширине • Широка Долина) • Сремска Каменица3 (Артињева • Боцке • Доња Каменица • Главица • Горња Каменица • Григовац • Мала Каменица • Парагово • Поповица • Староиришки пут • Татарско брдо • Чардак) |
| Приградска насеља | Бангладеш • Бегеч • Будисава • Буковац • Ветерник • Камењар • Каћ • Кисач • Ковиљ • Лединци • Липов Гај • Немановци • Пејићеви салаши • Руменка • Стари Лединци • Степановићево • Танкосићево • Футог • Ченеј |
| Индустријске зоне | Индустријске зоне у Новом Саду |
| Напомене: (1) Ветерничка рампа и Сајлово су делом градска, а делом приградска насеља. • (2) Римски Шанчеви су делом градско, а делом приградско насеље. • (3) Петроварадин и Сремска Каменица су статистички посебна насеља, али се сматрају делом ужег градског подручја Новог Сада. |